**ДО ЖИТЕЛИТЕ НА**

**С. НОВО СЕЛО,**

**ОБЛ. ВИДИН**

**Скъпи земляци,**

С изключително вълнение преди време прочетох за подвига на вашия именит поручик Иван Тодоров, геройски загинал с изгарящи съзнанието думи: "Не се предавам! Главата си давам, България не давам!"

По време на Първата световна война нашите деди, проявявайки невиждан героизъм, без колебание дават всичко от себе си, включително 125 хиляди млади живота и прекършени човешки съдби за обединение на българския род. Един от венците- символи на този героизъм са думите и съдбата на поручик Тодоров. Той ни е завещал безрезервната си любов към Отечеството, което е бранил с цената на всичко.

Прекланяйки се пред подвига му, ние обещаваме
да съхраним тази любов и да я предадем на нашите деца и внуци, изпълнявайки войнишката клетва:

"Вярвам в Бог, във вечната му правда.
Вярвам в освобождението на поробените братя.

Вярвам във възкресението на Велика България. Амин."
Поклон!

22.07.2017г**. Ваш: проф. Иван Гаврилов**